สวัสดีค่ะ ล่าสุดประจำเดือน เดือนนี้มาวันที่ 7/12 หมดวันที่ 14/12 ครบ 7 วันพอดี วันนั้นมีเพศสัมพันธุ์ใส่ถุงยางอนามัย (พลาดค่ะถุงแตก) พอรู้ตัวก็ไปปัสสะวะออกทันทีและไปซื้อยาคุมฉุกเฉินแบบ 1 เม็ดทานค่ะ วันที่ 19/12 มีความผิดปกติคือมีตกขาวสีน้ำตาลไหลออกมาคิดว่าอาจจะแค่ประจำเดือนตกค้างไม่มีอะไรเลยปล่อย เช้าวันที่ 20/12 ปัสสะวะออกมีเลือดไหลมาคล้ายประจำเดือนเลยค่ะ อยากปรึกษาคุณว่าอาการลักษณะแบบนี้ จะเป็นอันตรายไหมคะ
สวัสดีค่ะ การมีเพศสัมพันธ์แบบใส่ถุงยางอนามัย แต่ถุงยางกลับแตกหรือฉีกขาดนั้น อาจทำให้น้ำอสุจิเล็ดลอดออกมาทำให้เกิดการตั้งครรภ์ได้กรณีนี้จึงจำเป็นต้องใช้ยาคุมฉุกเฉินร่วมไปด้วย โดยยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน ไปได้ แต่ไม่ควรเกิน 35 วันจากรอบก่อนหลังกินยา จึงต้องสังเกตผลข้างเคียงและประจำเดือนดังกล่าวไป ตอนนี้ที่มีเลือดคล้ายประจำเดือนออกมา แต่ไม่เป็นไปตามรอบเดือนอาจจะเป็นเลือดจากผลข้างเคียงยา ซึ่งไม่อันตราย จะหยุดได้เอง และไม่ได้บ่งบอกว่าตั้งครรภ์หรือไม่หลังจากนี้ควรสังเกตรอบเดือน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา หรือเลือดที่ไหลผิดปกติยังไหลต่อเนื่องหลายวัน เกิน 7 วันขึ้นไปไม่หยุด ควรไปยืนยันผลที่รพ.และหาสาเหตุต่อไป